Na temelju članka 11. stavak 2. Zakona o poticanju razvoja malog gospodarstva („Narodne novine“ broj 29/02, 63/07, 53/12, 56/13 i 121/16), članka 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 1737/15, 123/17, 98/19, 144/20) i članka 65.a Statuta Grada Buja («Službene novine» Grada Buja broj 11/09, 05/11, 11/11, 03/13, 05/18, 19/18-pročišćeni tekst, 04/21), Gradonačelnik Grada Buje - Buie donosi

**PROGRAM POTICANJA RAZVOJA MALOG GOSPODARSTVA NA PODRUČJU GRADA BUJE - BUIE ZA 2025. GODINU**

**I. OSNOVNE ODREDBE**

**Članak 1.**

Ovim Programom poticanja razvoja malog gospodarstva na području Grada Buje - Buie (u daljnjem tekstu: Program), utvrđuju se svrha i ciljevi Programa, korisnici i nositelji za provedbu mjera, sredstva za realizaciju mjera, te provedba mjera i uvjeti dodjele potpora male vrijednosti.

Potpore po ovom Programu dodjeljuju se sukladno Zakonu o državnim potporama ("Narodne novine", broj 47/2014 i 69/2017) i pravilima Uredbe komisije (EU) 2023/2831 od 13. prosinca 2023. godine o primjeni članaka 107. i 108. Ugovora o funkcioniranju Europske unije na *de minimis* potpore (Službeni list Europske unije L 2023/2831 od 15. prosinca 2023. godine, u daljem tekstu: Uredba Komisije (EU) 2023/2831).

**Članak 2.**

Svrha ovog Programa je poticanje poduzetništva, osiguravanje preduvjeta za razvoj i održivost gospodarstva te poduzetničkih inovativnih usluga na području Grada Buje - Buie (u daljnjem tekstu: Grad).

**Članak 3.**

Ciljevi ovog Programa su jačanje poduzetničkog potencijala, rast i razvoj malog gospodarstva te poticanje samozapošljavanja/zapošljavanja. Ciljevi se ostvaruju mjerama iz ovog Programom.

**II. KORISNICI MJERA IZ PROGRAMA**

**Članak 4.**

Korisnici potpora mogu biti mikro subjekti gospodarstva i to obrti i trgovačka društva koja su u 100% privatnom vlasništvu, koji posluju i imaju sjedište na području Grada Buje - Buie uz uvjet da imaju najmanje jednu (1) zaposlenu osobu na neodređeno vrijeme, uključujući i vlasnika/vlasnicu s prebivalištem na području Grada Buje - Buie.

Pod pojmom obrta su za potrebe ovog Programa obuhvaćene i djelatnosti slobodnih zanimanja i druge s obrtom izjednačene djelatnosti.

Porez na dodanu vrijednost (u daljnjem tekstu: PDV) nije prihvatljiv trošak u slučaju da je korisnik potpore porezni obveznik upisan u registar obveznika PDV-a te ima pravo na odbitak pretporeza.

Potpore i subvencije se dodjeljuju do iskorištenja raspoloživih sredstava, a najkasnije do **20. ožujka 2025. godine**.

**III. POTICAJNE MJERE**

**Članak 5.**

Sredstva za potpore i subvencioniranje planirana su u Proračunu Grada Buje - Buie za 2025. godinu prema sljedećim planiranim iznosima:

|  |  |  |
| --- | --- | --- |
| **Pozicija** | **Naziv potpore/subvencije** | **Iznos (€)** |
| R0517 | Subvencije trgovačkim društvima izvan javnog sektora | 30.000,00 |
| R0519 | Subvencije obrtnicima | 29.000,00 |
| **SVEUKUPNO** | | **59.000,00** |

**Članak 6.**

Ovim Programom, Grad Buje - Buie će dodijeliti financijska sredstva u vidu nepovratne potpore/subvencije (potpore male vrijednosti) putem mjera kako slijedi:

**MJERA 1. Poticanje žena poduzetnica u pružanju usluge predškolskog odgoja**

**MJERA 2. Poticanje poduzetnika početnika**

**MJERA 3. Subvencioniranje dijela troškova nabave dugotrajne materijalne**

**imovine**

**Članak 7.**

**MJERA1. Poticanje žena poduzetnica u pružanju usluge predškolskog odgoja**

Opis aktivnosti: Cilj ove mjere je potaknuti razvoj i inovaciju usluga u predškolskom odgoju djece, a provodi se dodjelom bespovratnih financijskih sredstava ženama poduzetnicama za **ulaganja povezana s inovacijama procesa i organizacije poslovanja:**

a. Ulaganja sa svrhom unapređenja usluge predškolskog odgoja,

b. Samozapošljavanje, zapošljavanje odgojitelja/stručnog osoblja na neodređeno

vrijeme.

Uvjeti financiranja: Potpora iznosi do 100% prihvatljivih i dokumentiranih troškova, a najviše

do 15.000,00 € po korisniku.

Nositelj: Grad Buje - Buie, Upravni odjel za opće poslove, Odsjeka za lokalnu samoupravu,

društvene djelatnosti i gospodarstvo

Način provedbe: Javni poziv

Izvor financiranja: Proračun Grada Buje - Buie

Za ostvarivanje nepovratne potpore iz ovog članka poduzetnica je dužna dostaviti:

* Preslik registracije obrta/trgovačkog društva (obrtnica, rješenje ili izvadak iz sudskog registra)
* Rješenje o ispunjavanju uvjeta za dadilju
* Rješenje o ispunjavanju uvjeta za obavljanje djelatnosti dadilje
* Rješenje o ispunjavanju propisanih prostornih uvjeta za obavljanje djelatnosti dadilje
* Dokaz o upisu u Registar dadilja (ispis Registra)
* Preslik obavijesti o razvrstavanju poslovnog subjekta prema NKD-u Državnog zavoda za statistiku za trgovačka društva
* Potvrdu HZMO o prijavi zaposlenja odgojitelja/stručnog osoblja
* Dokaz o isplati osobnog dohotka zaposlenim osobama (preslik izvoda transakcijskog računa iz kojeg/kojih je/su razvidne uplate osobnih dohotka zaposlenicima)
* Preslik računa za ulaganja i preslik izvoda transakcijskog računa iz kojeg je razvidno izvršenje plaćanja računa za ulaganja
* Potvrdu da vlasnica tvrtke i tvrtka nemaju dugovanja prema Gradu Buje - Buie po bilo kojoj osnovi
* Potvrda Porezne uprave o nepostojanju duga ne starija od 30 dana od dana objave Javnog poziva (za vlasnicu tvrtke i tvrtku).
* Izjavu o korištenim potporama male vrijednosti.

**MJERA 2. Poticanje poduzetnika početnika**

Opis aktivnosti: Cilj ove mjere je poticanje mladih i općenito građana na uključivanje u poduzetništvo radi stavaranja novih poduzetničkih generacija i poduzetničkih aktivnosti, te jačanja njihove pozicije na tržištu, a provodi se dodjelom bespovratnih financijskih sredstava (potpora) poduzetnicima početnicima (poduzetnici koji su otvorili svoju djelatnost i tu djelatnost obavljaju najduže 12 mjeseci prije datuma objave Javnog poziva) za projekte i aktivnosti koji se odnose na:

a.Izradu poslovnog plana/investicijskog programa,

b.Nabavu informatičke opreme i računalnih i drugih programa potrebnih za obavljanje

registrirane djelatnosti,

c.Nabavu opreme, alata i inventara (ne uključuje potrošni materijal, trgovačku robu i

vozila),

d.Uređenje poslovnog prostora (građevinski, instalacijski i radovi unutrašnjeg

uređenja),

e.Marketinške aktivnosti-izrada web stranice i izrada promidžbenog materijala,

f.Dopunsku poduzetničku izobrazbu vezanu uz osnovnu djelatnost i informatičko obrazovanje.

Uvjeti financiranja: Potpora iznosi do 50% prihvatljivih i dokumentiranih troškova, a najviše

do 5.000,00 € po korisniku. Pravo na potporu ostvaruju trgovačka društva

i obrti registrirani u 2024. i 2025. godini

Nositelj: Grad Buje - Buie, Upravni odjel za opće poslove, Odsjek za lokalnu samoupravu, društvene djelatnosti i gospodarstvo

Način provedbe: Javni poziv

Izvor financiranja: Proračun Grada Buje - Buie

Za ostvarivanje nepovratne potpore iz ovog članka poduzetnik je dužan dostaviti:

* Preslik registracije obrta/trgovačkog društva (obrtnica, rješenje ili izvadak iz sudskog registra)
* Preslik obavijesti o razvrstavanju poslovnog subjekta prema NKD-u Državnog zavoda za statistiku za trgovačka društva
* Potvrdu HZMO o prijavi zaposlenja
* Preslik računa na ime troškova otvaranja obrta ili trgovačkog društva, izrade dokumetacije, planova, studija i ostale dokumentacije
* Preslik računa za nabavljenu opremu i preslik izvoda transakcijskog računa iz kojeg je razvidno izvršenje plaćanja računa za nabavljenu opremu/troškove
* Potvrdu da vlasnik novoosnovane tvrtke i tvrtka nemaju dugovanja prema Gradu Buje - Buie po bilo kojoj osnovi
* Potvrdu Porezne uprave o nepostojanju duga ne starija od 30 dana od dana objave Javnog poziva (za vlasnika tvrtke i tvrtku).
* Izjavu o korištenim potporama male vrijednosti.

**MJERA 3. Subvencioniranje dijela troškova nabave dugotrajne materijalne imovine**

Opis aktivnosti: Cilj ove mjere je poticanje poduzetnika i jačanja njihove pozicije na tržištu, a provodi se dodjelom bespovratnih financijskih sredstava (potpora) poduzetnicima (poduzetnici koji djelatnost obavljaju duže od 12 mjeseci prije datuma objave Javnog poziva) za projekte i aktivnosti koji se odnose na:

a. troškova nabave dugotrajne imovine, koja služi isključivo za obavljanje osnovne

djelatnosti za koju su poslovni subjekti registrirani sukladno navedenom u obavijest

o razvrstavanju poslovnog subjekta prema nacionalnoj klasifikaciji djelatnosti

(NKD 2007.), s rokom upotrebe duljim od godinu dana.

Uvjeti financiranja: Potpora iznosi do 50% prihvatljivih i dokumentiranih troškova, a najviše

do 5.000,00 € po korisniku.

Nositelj: Grad Buje - Buie, Upravni odjel za opće poslove, Odsjek za lokalnu samoupravu, društvene djelatnosti i gospodarstvo

Način provedbe: Javni poziv

Izvor financiranja: Proračun Grada Buje - Buie

Za ostvarivanje nepovratne potpore iz ovog članka poduzetnik je dužan dostaviti:

* Preslik registracije obrta/trgovačkog društva (obrtnica, rješenje ili izvadak iz sudskog registra)
* Preslik obavijesti o razvrstavanju poslovnog subjekta prema NKD-u Državnog zavoda za statistiku za trgovačka društva
* Potvrdu HZMO o prijavi zaposlenja
* Preslik računa za nabavljenu dugotrajnu materijalnu imovinu i preslik izvoda transakcijskog računa iz kojeg je razvidno izvršenje plaćanja računa za nabavljenu dugotrajnu materijalnu imovinu
* Potvrdu da vlasnik tvrtke i tvrtka nemju dugovanja prema Gradu Buje - Buie po bilo kojoj osnovi
* Potvrdu Porezne uprave o nepostojanju duga ne starija od 30 dana od dana objave Javnog poziva (za vlasnika tvrtke i tvrtku)
* Izjavu o korištenim potporama male vrijednosti.

Neprihvatljivi troškovi po ovoj mjeri su nabava vozila (osim transportnih), uredski namještaj i oprema za uređenje poslovnog prostora te sva druga oprema za koju će nadležni upravni odjel iz članka 10. ovog Programa, smatrati da ne ispunjavaju svrhu i ciljeve ove mjere.

Korisnici ove mjere ne mogu biti poduzetnici koji po prvi puta otvaraju obrt ili trgovačko društvo i ostvaruju potporu iz MJERE 2. ovog Programa.

**IV. POSTUPAK DODJELE POTPORA**

**Članak 8.**

Zahtjevi za potpore i subvencije dostavljaju se na posebnom obrascu zahtjeva uz pripadajuću dokumentaciju, a rješavaju se redom zaprimanja i do iskorištenosti sredstava, iz članka 5., ovog Programa.

Nepotpuni i nepravovremeni zahtjevi se neće razmatrati.

Pojedinom korisniku može se na temelju ovog Programa odobriti potpora po svim mjerama u istoj kalendarskoj godini do najvišeg iznosa od 15.000,00 € po korisniku.

Zabranjeno je dvostruko financiranje iz drugih programa ili sustava financiranja iz javnih sredstava državnog proračuna, Hrvatskog zavoda za zapošljavanje i/ili proračuna Europske Unije.

Grad Buje - Buie može od podnositelja zahtjeva zatražiti dodatnu dokumentaciju, kao dokaz o ispunjavanju uvjeta za dodjelu potpora i subvencija utvrđenim ovim Programom.

**Članak 9.**

Potpore i subvencije iz ovog Programa dodjeljuju se na temelju Javnog poziva kojeg raspisuje Gradonačelnik.

Javni poziv objavit će se na web stranicama Grada Buja i oglasnoj ploči u gradskoj upravi Grada Buja, Istarska 2, Buje.

**Članak 10.**

Za provođenje ovog Programa zadužen je Upravni odjel za opće poslove, Odsjek za lokalnu samoupravu, društvene djelatnosti i gospodarstvo. Nadležni upravni odjel razmatra zahtjeve i daje prijedlog o dodjeli nepovratnih potpora/subvencija podnositeljima zahtjeva.

Zaključak o odobrenoj potpori donosi Gradonačelnik Grada Buja.

Odobrena novčana sredstva doznačuju se na račun korisnika, odnosno podnositelja zahtjeva.

**Članak 11.**

Sredstva za Mjeru 1. se dodjeljuju isključivo za troškove nastale u 2024. i 2025.

godini.

Sredstva za Mjeru 2. se dodjeljuju isključivo za troškove nastale u 2024. i 2025.

godini.

Sredstva za Mjeru 3. se dodjeljuju isključivo za troškove nastale u 2024. i u 2025.

godini.

Pravo na potporu i subvenciju ne može ostvariti pravna ili fizička osoba koja prema Gradu Buje - Buie ima dospjela potraživanja.

Pravo na potporu i subvenciju ne može ostvariti pravna ili fizička osoba za dugotrajnu materijalnu imovinu za koju je ostvarena potpora Grada u 2024. godini.

**V. PRIJELAZNE I ZAVRŠNE ODREDBE**

**Članak 12.**

Nepovratne potpore koje se dodjeljuju po ovom Programu su državne potpore male vrijednosti i na njih se odnose odredbe članka 2. stavka 1. alineje 5., članka 10., članka 14. i članka 15. Zakona o državnim potporama ("Narodne novine", broj 47/2014 i 69/2017)

O dodijeljenoj nepovratnoj potpori, kao potpori male vrijednosti, izvješćuje se Ministarstvo financija unosom podataka u Registar državnih potpora.

U koliko se provjerom subjekta koji je podnesao zahtjev za dodjelu potpore utvrdi da je zahtjevu priložio neistinitu dokumentaciju ili dao neistinite podatke, primatelj potpore dužan je izvršiti povrat sredstva u roku od osam dana od dana primitka poziva i istom će se osporiti dodjela potpore Grada Buje - Buie u nerednih pet (5) godina.

**Članak 13.**

Ovaj Program stupa na snagu danom donošenja i isti će objaviti u „Službenim novinama Grada Buje - Buie“.

KLASA/CLASSE: 300-01/25-01/01

URBROJ/NUM.PROT.: 2163-2-01/1-25-2

Buje/Buie, 17. veljače/febbraio 2025.

GRAD BUJE - BUIE

Gradonačelnik - Il Sindaco

Fabrizio Vižintin